b'\n_START_ARTICLE_\nGala\xc4\x87anski jezik\n_START_PARAGRAPH_\nGala\xc4\x87anski (ISO 639-3: xga) je drevni keltski jezik koji se govorio u Galaciji na podru\xc4\x8dju Male Azije (dana\xc5\xa1nja Turska) od 3.st. prije Krista, sve do 4.st. na\xc5\xa1e ere._NEWLINE_Od cjelokupnog je jezika pre\xc5\xbeivjelo samo par prijevoda i kratkih komentara u klasi\xc4\x8dnim piscima; i nekolicina ra\xc5\xa1trkanih imena na natpisima. Zajedno oni daju oko 120 rije\xc4\x8di, uglavnom osobna imena koja zavr\xc5\xa1avaju sa -riks (usporedi - galski -rix/-reix, staroirski -ri, latinski -rex) "kralj", neka zavr\xc5\xa1avaju sa -marus, dativ -mari (usporedi - galski -maros, staroirski -mor, vel\xc5\xa1ki -mawr) "velik, mo\xc4\x87an", i imena plemena kao Ambitouti (staroirski imm- "okolo, naokolo", staroirski tuath "pleme"), i leksi\xc4\x8dni detalj drunaimeton "mjesto okupljanja" (usporedi- staroirski drui "druid", staroirski neimed "sveto mjesto, sveti\xc5\xa1te"). Gala\xc4\x87anski je kontinentalno keltski jezik i usko je vezan uz galski jezik.'